Zvezda (moodul)

Zvezda (vene keeles: Звезда́, 'täht') on Rahvusvahelise kosmosejaama moodul.

See oli jaama kolmas moodul ning on jaama Vene orbitaalsegmendi keskus. Moodulis asuvad jaama peamised elutagamissüsteemid ning eluruum kahele meeskonnaliikmele. Moodulis asuvad ka jaama peamootorid, mida saab kasutada jaama orbiidi muutmiseks. Viimati kasutati mootoreid 2007. aastal.

Mooduli diameeter on 4,35 meetrit ja see on 13,1 meetrit pikk. Zvezda kaalub 20,3 tonni.

Mooduli viis 12. juulil 2000 kosmosesse kanderakett Proton-K ning see põkkus jaama Zarja mooduliga 26. juulil 2000. Zvezda võttis peagi pärast põkkumist Zarja käest üle jaama juhtimise ning selle elutagamissüsteemid muutsid võimalikuks meeskondade jaama elama asumise.

Viited

Rahvusvahelise kosmosejaama moodulid